Document ID: 32007R0920

ΚΑΝΟΝΙΣΜΌΣ (ΕΚ) αριθ. 920/2007 ΤΗΣ ΕΠΙΤΡΟΠΉΣ
της 1ης Αυγούστου 2007
για την τροποποίηση του κανονισμού (ΕΚ) αριθ. 930/2000 για τη θέσπιση λεπτομερειών εφαρμογής σχετικά με την καταλληλότητα των ονομασιών των ποικιλιών των γεωργικών φυτικών ειδών και των κηπευτικών ειδών
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών (1), και ιδίως το άρθρο 9 παράγραφος 6,
την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (2), και ιδίως το άρθρο 9 παράγραφος 6,
Εκτιμώντας τα ακόλουθα:
(1)
Οι οδηγίες 2002/53/ΕΚ και 2002/55/ΕΚ προβλέπουν γενικούς κανόνες σχετικά με την καταλληλότητα των ονομασιών ποικιλιών, μέσω αναφοράς στο άρθρο 63 του κανονισμού (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (3).
(2)
Ο κανονισμός (ΕΚ) αριθ. 930/2000 της Επιτροπής, της 4ης Μαΐου 2000, για τη θέσπιση λεπτομερειών εφαρμογής σχετικά με την καταλληλότητα των ονομασιών των ποικιλιών των γεωργικών φυτικών ειδών και των κηπευτικών ειδών (4), θέσπισε λεπτομερείς κανόνες για την εφαρμογή ορισμένων κριτηρίων που προβλέπονται στο άρθρο 63 του κανονισμού (ΕΚ) αριθ. 2100/94, ιδίως όσον αφορά τα κωλύματα για το χαρακτηρισμό μιας ονομασίας ποικιλίας.
(3)
Μετά την έκδοση του κανονισμού (ΕΚ) αριθ. 930/2000, ο ορισμός του όρου «πολύ συγγενές είδος» που χρησιμοποιείται από τη Διεθνή Ένωση για την Προστασία των Νέων Φυτικών Ποικιλιών έχει τροποποιηθεί. Οι λεπτομέρειες εφαρμογής που θεσπίζονται με τον κανονισμό (ΕΚ) αριθ. 930/2000 πρέπει να προσαρμοστούν αναλόγως.
(4)
Συνεπώς, ο κανονισμός (ΕΚ) αριθ. 930/2000 πρέπει να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 930/2000 τροποποιείται ως εξής:
1)
Στο άρθρο 4, το στοιχείο β) αντικαθίσταται από το ακόλουθο κείμενο:
«β)
ως “πολύ συγγενή είδη” νοούνται τα είδη που ορίζονται στο παράρτημα του παρόντος κανονισμού.».
2)
Το παράρτημα του κανονισμού (ΕΚ) αριθ. 930/2000 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Δεν εφαρμόζεται σε ονομασίες ποικιλιών που έχουν προταθεί από τον αιτούντα στην αρμόδια αρχή προς έγκριση πριν από την ημερομηνία έναρξης ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2007.

Labels: 7
3
6